Public procurement notice: Contract Award Notice
Published: 2025-06-25
Buyer: TAYS Sydänkeskus Oy
Country: FI
Region: FI1B1
Contract type: Services
Procedure: Open procedure
CPV classification: 48812000: Financial information systems | 79211110
Estimated value: 400000 EUR
Award criteria: price, quality

Technical requirements: Hankinnan kohteena on Sydänsairaala-konsernissa käytettävä suomenkielinen palkanlaskentajärjestelmä (myöhemmin "järjestelmä"). Hankinnan kilpailuttaa SK Hankintapalvelut Oy, sopimuksen tekee TAYS Sydänkeskus Oy.

Hankinnalla haetaan palkanlaskentajärjestelmän palveluntuottajaa, joka sopimuskauden aikana tuottaa koko Sydänsairaala-konsernille tarjouspyynnössä ja sen liitteissä tarkemmin kuvattua palvelua. Hankinta käsittää järjestelmän hankinnan sekä toimitusprojektin, joka alkaa valittavan palveluntuottajan kanssa hankintasopimuksen voimaantulon jälkeen. 

Hankittava palkanlaskentajärjestelmä on Saas-palvelukokonaisuus, jonka tulee sopimuskauden ajan sisältää toimitetun palvelun vakauteen ja ajantasaisuuteen liittyvä tekninen ylläpito ml. alusta- ja kapasiteettipalveluiden päivitykset, sovelluksen versiopäivitykset, mahdolliset sovellusalustan käyttöjärjestelmäpäivitykset sekä tekniseen tietoturvaan liittyvä palvelinten ja verkkopalveluiden ylläpito mukaan lukien tuottajan tarjoamiin alustapalveluihin liittyvien palvelinten varmenteiden ylläpito. 

Sydänsairaala on Pirkanmaan, Kanta-Hämeen ja Keski-Suomen hyvinvointialueiden omistama yhtiömuotoinen, julkinen sairaala. Tuotamme sydänpotilaille vaativia erikoissairaanhoidon palveluita ympäri vuorokauden, vuoden jokaisena päivänä. Toimimme Tampereella, Jyväskylässä, Valkeakoskella, Hämeenlinnassa ja Riihimäellä ja tuotamme palveluita myös muille terveydenhuollon asiakkaille ja yksityispotilaille. Sydänsairaalan tytäryhtiö SK Hankintapalvelut Oy tuottaa Sydänsairaalalle mm.  puhtaanapidon, ruokahuollon, välinehuollon, hankintojen ja logistiikan palveluita.

Sydänsairaala-konsernissa työsuhteita on tällä hetkellä noin 1000. Työntekijöistä hoitohenkilöstöä on n. 74 %, lääkärihenkilöstöä 11 %, hallinnon ja tukipalveluiden henkilöstöä 5 % ja SK Hankintapalveluiden henkilöstöä 10 %. Palkanmaksupäivät ovat kuukauden 15. ja viimeinen päivä.
 
Tällä hetkellä käytössä on kolme (3) työehtosopimusta: Terveyspalvelualan työehtosopimus, Kiinteistöpalvelualan työehtosopimus ja TAYS Sydänkeskus Oy:n lääkäreiden työehtoja koskeva talokohtainen työehtosopimus. On mahdollista, että työehtosopimuksiin tulee muutoksia ja/tai lisäyksiä sopimuskauden aikana. Työtä tehdään eri työaikamuodoissa, suurimmalla osalla työaikamuotona on jaksotyö kolmen viikon tasoittumisjaksoin. Työtä tehdään kuukausi- ja tuntipalkalla, myös päivystystyönä.
 
Eläkevakuuttajana toimii Keva. HR-masterjärjestelmänä toimii Sympa, työajan hallinnassa ja työvuorosuunnittelussa käytetään Visma Numeronia, työaikaleimat ja henkilöstön lounasruokalalaskujen tiedot saadaan Timeconista. Maksatus- ja kirjanpito on ulkoistettu Intime (Monetra). Tarkempi integraatioiden kuvaus on kuvattu erillisessä liitteessä, jonka tarjoaja voi halutessaan pyytää erikseen hankintayksiköltä. Katso kohta Muut tiedot: Salassapito, vaitiolovelvollisuus ja sopimussakko.

Tarjottavan palvelun tulee soveltua käytettäväksi Microsoft Windows -käyttöjärjestelmään pohjautuvassa työasemaverkossa Windows 10 -järjestelmästä ylöspäin. Tarjottavaan järjestelmään liittyvien mahdollisten selainpohjaisten palveluiden tulee olla sujuvasti käytettävissä vähintään Google Chrome - tai Microsoft Edge -selaimia hyödyntävissä työasemissa. 
 
Tarjottavan järjestelmän tuottama tietoliikenne tulee pystyä toteuttamaan suojattua siirtoprotokollaa hyödyntäen tai muulla soveltuvalla tavalla salattuna tai suojattuna (esim. https-protokollan mukainen liikennöinti tai VPN-ratkaisut).  

Palkanlaskentajärjestelmältä edellytetään hyvää soveltuvuutta Sydänsairaalan palkanlaskentajärjestelmäksi. Uuden palkanlaskentajärjestelmän tulee olla teknisesti suorituskykyinen, turvallinen ja helppo ylläpitää myös tulevaisuudessa.


Winner: Accountor HR Solutions Oy
Number of bids: 3